b'\n_START_ARTICLE_\nGal mesedi\n_START_PARAGRAPH_\nGal mesedi je bil hetitski voja\xc5\xa1ki in uradni\xc5\xa1ki naziv, ki je v dobesednem prevodu pomenil "na\xc4\x8delnik kraljeve osebne stra\xc5\xbee".  Osebna stra\xc5\xbea (mesedi) hetitskega kralja  je \xc5\xa1tela dvanajst kopjanikov, polo\xc5\xbeaj njihovega poveljnika pa je bil eden od najbolj presti\xc5\xbenih polo\xc5\xbeajev v hetitskem kraljestvu.\n_START_SECTION_\nZgodovina\n_START_PARAGRAPH_\nGal mesedi je bil odgovoren za osebno varnost hetitskega kralja. V ve\xc4\x8dini primerov je bil \xc4\x8dlan kraljeve dru\xc5\xbeine, v\xc4\x8dasih tudi kraljev brat in naslednik. Tak\xc5\xa1en je bil na primer Hatu\xc5\xa1ili III., ki je bil gal mesedi svojega brata Muvatalija II._NEWLINE_Gal mesediji so bili v\xc4\x8dasih tudi poveljniki samostojnih voja\xc5\xa1kih enot pod neposredno kraljevo jurisdikcijo.'